སྤྱི་ཁྱབ་ཧྲུའུ་ཅི་ཞི་ཅིན་ཕིང་ནི་ཏང་ཀྲུང་དབྱང་གི་སྲོག་ཤིང་ཡིན་པ་དང་ཏང་ཡོངས་ཀྱི་སྲོག་ཤིང་ཡིན་པ་བཅས་དང་།ཏང་ཀྲུང་དབྱང་གི་མཁས་དབང་དང་གཅིག་གྱུར་གྱིས་འགོ་ཁྲིད་བཅས་ལ་མཐའ་གཅིག་ཏུ་སྲུང་སྐྱོང་བྱ་དགོས།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་ནི་གཙོ་འཁྲིད་དུ་བསྟུན་ཏེ།གཏིང་ཟབ་པའི་སྒོ་ནས་ཏང་གི་ཚོགས་ཆེན་བཅུ་དགུ་པ་དང་རྒྱལ་ཡོངས་དམངས་ཆེན་གྱི་སྐབས་བཅུ་གསུམ་པའི་གྲོས་ཚོགས་ཐེངས་དང་པོའི་དགོངས་དོན་ལ་སློབ་སྦྱོང་དང་ལག་བསྟར་དང་།ཡིད་ཆེས་བཞི་ཐོག་མཐའ་བར་གསུམ་དུ་བརྟན་པོར་བཏང་སྟེ།འདུ་ཤེས་བཞི་མུ་མཐུད་དུ་ཇེ་དྲག་ཏུ་གཏོང་དགོས་ལ།གནས་ལྔ་གཞི་གཅིག་སྤྱི་ཁོག་གི་བཀོད་སྒྲིག་གཅིག་གྱུར་གྱི་འཆར་འགོད་བྱེད་པར་སྐུལ་འདེད་བཏང་སྟེ།ཆབ་སྲིད་ཀྱི་ལངས་ཕྱོགས་བསྟུད་མར་མཐོར་འདེགས་དང་།ཆབ་སྲིད་ཀྱི་ལངས་མཚམས་བརྟན་ལ་ཆབ་སྲིད་ཀྱི་འགན་ལེན་ཚད་ཇེ་དྲག་ཏུ་གཏོང་ཞིང་།ཁུལ་ཨུའི་སྐབས་བཅུ་གཉིས་པའི་ཚང་འཛོམས་གྲོས་ཚོགས་ཐེངས་དྲུག་པས་གཏན་འཁེལ་བྱས་པའི་དམིགས་འབེན་ལས་འགན་སོ་སོར་ལྟར།དངོས་ནས་བསམ་བློའི་སྟེང་ནས་མཐོང་ཆེན་དང་།མཁྲེགས་གཏོར་ཆེན་པོ་གསུམ་ལ་རྒྱལ་ཁ་བླངས་པར་དམ་པོར་དམིགས་ཏེ།ས་ཁུལ་མཐུན་སྦྱོར་གྱི་འཕེལ་རྒྱས་དང་ཞིང་སྡེའི་འཐབ་ཇུས་དར་སྤེལ་བཅས་ལ་སྐུལ་འདེད་གཏོང་དགོས།བསྒྱུར་བ་བཞིས་ཏན་ཏན་ཏིག་ཏིག་བཞིའི་བླང་བྱ་གལ་ཆེན་སོགས་ཀྱི་ཐབས་ཇུས་གཙོ་བོ་དོན་ཐོག་དུ་འཁྱོལ་བར་སྐུལ་འདེད་བྱས་ནས།ས་གནས་གྱི་རྒྱལ་ཁབ་དབང་འཛིན་ལས་ཁུངས་ཀྱི་ནུས་བ་གང་ལེགས་སྒོ་ནས་འདོན་སྤེལ་བྱེད་དགོས་ལ།ཁྲིམས་འཛུགས་དང་ལྟ་རྟོགཐག་གཅོད།གོ་གནས་བསྐོས་འཐེན་སོགས་ཀྱི་འགན་དབང་ཁྲིམས་ལྟར་སྤྱད་དེ།དམངས་ཆེན་གྱི་བྱ་བ་སྐས་རིམ་གསར་བར་སྤོ་པར་ཧུར་ཐག་གིས་སྐུལ་འདེད་གཏང་དགོས།